12. ΑΠΟΦΑΣΙΣ ΥΠΟΥΡΓΩΝ ΟΙΚΟΝΟΜΙΚΩΝ ΚΑΙ ΓΕΩΡΓΙΑΣ Αριθ. 187081/13854 της 8 Σεπτ./11 Νοεμ. 1958 Περί αναθέσεως της εκκαθαρίσεως πληρωμής των αποδοχών υπαλλήλων υπηρετούντων εις τομείς Μηχανικής Καλλιεργείας εις τους προϊσταμένους των τομέων κλπ. Έχοντες υπ’ όψιν: α)Το άρθρ. 15 του Νόμ. 6254/1934 και την υπ’ αριθ. 23505/23.12.42 απόφασιν του Υπουργού των Οικονομικών «περί τρόπου πληρωμής των αποδοχών των πολιτικών Δημοσίων υπαλλήλων και των ενοικίων». β)Την υπ’ αριθ. 1012/712 Εγκ. 270/11.4.53 απόφασιν ημών, περί αναθέσεως της εκκαθαρίσεως και επιταγής πληρωμής των αποδοχών και λοιπών σταθερών αμοιβών του προσωπικού της Υπηρεσίας Μηχανικής Καλλιεργείας, αποφασίζομεν: 1.Τροποποιούντες την ανωτέρω υπ’ αριθ. 1012, 712/11.4.53 (παρ. 3) απόφασιν ημών ανατίθεμεν την εκκαθάρισιν και επιταγήν πληρωμής των αποδοχών και λοιπών σταθερών αμοιβών των εις τους Τομείς Μηχανικής Καλλιεργείας υπηρετούντων υπαλλήλων, εις τους Προϊσταμένους των Τομέων, εφ’ όσον κέκτηνται τον βαθμόν του Γραμματέως Α΄ και άνω ή τους νομίμους αυτών αναπληρωτάς μονίμους Δημοσίους  υπαλλήλους. 2.Εν περιπτώσει κωλύματος των ως άνω Τομεαρχών και μη υπάρξεως αναπληρωτών, ανατίθεμεν την εκκαθάρισιν και επιταγήν των αποδοχών εις τον Προϊστάμενον της Δ/νσεως Γεωργίας του Νομού ή εφ’ όσον η έδρα του Τομέως κείται εις Πρωτεύουσαν Επαρχίας εις τον οικείον Επαρχιακόν Γεωπόνον. 3.Κατά τα λοιπά ισχύουσι τα δια της ανωτέρω αποφάσεως ημών καθοριζόμενα. 